Tinebdit : deg usefru-agi anaf taseddart tamezwarut deg ufyir amenzu anda i as-yenna  anda ddiɣ yid- i yedda , asefru siɣ-t d amrafaq  , Ayt Mengellet yessaxdem  asefru  amzun d taɣawsa tettedu yid-s yall lwaqt tella yid-s di tudert-is , yedda yid-s ama di lfarḥ neɣ ma yaḥzen , yettwali-it am urfiq-is neɣ amzun d amdan, warǧin it-yeǧǧa ad yeqqim iman-is syes id-yettales ayen it-iceɣben neɣ ayen it-yerḥan, d asefru i yettek-sen lbaṭel d netta idyettaran lḥeq, s yes id-yesrusay lahna imi yettawi ɣer tidet , akken daɣen yenna-d asefru yeẓra melmi ad d-yebazaq neɣ ad d-yeṭrdaq imi yal asentel yemmeslay-d fell-as akken nettwali deg tnebdit-agi Ayt mengellet yessaxdem-it s talɣa n tnebdit taglugant (statique), anda tettnadi aglam n usefru d tiwin n yimeɣri di tagara ɣer tillawt, imeɣri ur itt-faq ara.sani i yezmer ad yaweḍ usefru, tinebdit-agi d taglugant acku yessaxdem tumnayt anda i yerra  asefru  d taɣawsa yettmeslay yid-s txeddem aṭas n tigawin .